Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 117

3. A műveltségterület fejlesztési feladatai Az élő idegen nyelv tanításának és tanulásának alapvető célja a kommunikatív nyelvi kompetenciák kialakítása. A kommunikatív nyelvi kompetencia fogalma azonos a használható nyelvtudással. Az adott szituációnak megfelelő nyelvhasználati képességet jelenti, melynek mérése és értékelése a négy nyelvi alapkészségen (hallás utáni értés, beszédkészség, olvasás utáni értés, íráskészség) keresztül lehetséges. 2006/79/II. szám A kommunikatív kompetencia fogalmába beletartozik: – a nyelvi kompetencia (a nyelvi eszközök, illetve ezen eszközök funkcióinak ismerete), – a szociolingvisztikai kompetencia (a nyelvi kifejezésmódban a beszédhelyzethez való alkalmazkodás képessége), – a szövegkompetencia (a szövegalkotásban és szövegértelmezésben a megfelelő stratégiák alkalmazása), – a stratégiai kompetencia (a verbális és nem verbális kommunikáció eszközeinek alkalmazása a kommunikáció során előforduló nehézségek áthidalására), – a szociokulturális kompetencia (annak ismerete, hogy a társadalmi és kulturális környezet hogyan határozza meg a nyelvi elemek kommunikatív értékét). A nyelvtanulás során a tanulókban alakuljon ki és maradjon ébren a kedvező attitűd és motiváció a nyelvtanulás, a tanult nyelv, a célnyelven beszélő emberek és kultúrájuk, valamint más nyelvek megismerésére. A tanulók legyenek képesek nyelvtudásukat egész életükön át önállóan fenntartani és fejleszteni, emellett új idegen nyelveket hatékonyan és sikeresen tanulni. Fejlődjön a tanulóban a pozitív hozzáállás a nyelvtanulás iránt. Alakuljon ki együttműködési készsége, tudjon részt venni pár- és csoportmunkában. Alakuljanak ki a tanulóban az alapvető kommunikatív nyelvi kompetenciák. Legyen képes: – idegen nyelvű információt megérteni és idegen nyelven információt adni, – interakcióban sikerrel részt venni, – a tanárával és társaival a célnyelven együttműködni a nyelvórai feladatok megoldásában. Alakuljon ki az igény a tanulóban, hogy az osztálytermen kívüli általános és szakmához kapcsolódó idegen nyelvi hatásokat (tévéműsorok, újságok, internet stb.) is megpróbálja hasznosítani önálló haladása érdekében. A tanuló tudja használni az idegen nyelvet a modulok keretében feldolgozott témakörökhöz kapcsolódó, a korosztály igényeinek és érdeklődésének megfelelő kommunikatív helyzetekben. Fejlődjön a négy alapkészsége (hallás utáni értés, beszédkészség, olvasás utáni értés, íráskészség), bővüljön a szókincse, ismerje fel és alkalmazza a tanult nyelvtani struktúrákat, törekedjen beszédében a folyamatosságra és az érthető kiejtésre. Fejlődjön interkulturális kompetenciája: legyen nyitott az adott nyelvet beszélő népek és országaik, illetve más népek és kultúrák iránt. Váljon nyitottá a nyelvek és a nyelvtanulás iránt, tudatosuljon benne a nyelvismeret értéke és fontossága. Legyen képes nyelvtudását egész életén át fenntartani, fejleszteni. A nyelvtanulás folyamata a fent megfogalmazott általános kompetenciákra épül, melyek magukba foglalják a szakiskolai kerettanterv műveltségi területeinek tartalmait, ismereteit és készségeit. A kommunikatív nyelvi kompetenciák integrálják az általános kompetenciákat és tanulási képességeket, ezen belül az anyanyelvi kommunikatív nyelvi kompetenciákat. A szakiskolai kerettanterv a 10. évfolyam végére minden diák számára a minimális szintet határozza meg, melyet a négy alapkészség területén kell teljesíteni. A helyi tantervekben, a lehetőségeknek megfelelően ennél magasabb szint is előírható egy vagy több alapkészség területén. A témaköröket és a helyi tanterv egyéb tartalmait a kerettantervre épülő programoknak kell meghatározniuk. 2006/79/II. szám A tartalmak és a módszerek megválasztásakor maximálisan figyelembe kell venni a célcsoport tipikus tanulási céljait és szükségleteit. Fel kell készíteni a tanulókat arra, hogy sokféle, a jövőben számukra reális helyzetben tudjanak különböző partnerekkel kommunikálni, különböző beszédhelyzetekben megfelelően reagálni. A tartalmak, témakörök kiválasztásakor figyelemmel kell lenni a tanulók szocializáltságára, tanulási tapasztalataira, érdeklődésére, háttérismereteire. Az egyes témakörök tárgyalása és gyakoroltatása során fel kell készíteni a tanulókat arra, hogy különböző szerepekben (munkavállaló, vendég, turista stb.) megfelelően tudjanak kommunikálni. Jelen kerettanterv – illeszkedve a NAT 2003. kiemelt fejlesztési feladataihoz – megfogalmazza a kommunikatív nyelvoktatás fejlesztési feladatait, a fejlesztési feladatokhoz kapcsolódó témákat és tananyagtartalmakat, az ajánlott tevékenységek körét és az elérhető eredményeket. A kerettanterv moduláris felépítésű, a 9. és a 10. évfolyamra lebontott modulokból áll. A

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes